open-index/open-wikipedia-markdown huggingface dataset:
Afanasijs Ordins-Naščokins

**Afanasijs Ordins-Naščokins** (; ap 1606—1680) bija Krievijas caristes diplomāts, Kokneses vaivads Otrā Ziemeļu kara laikā (1656—1661).
Parakstīja pret Zviedriju vērstu Krievijas caristes militārās savienības līgumu ar Kurzemes un Zemgales hercogu Jēkabu (1656).

## Dzīvesgājums
thumb|150px|left|Ordina-Naščokina skulptūra monumentā "Tūkstošgadīgā Krievija".

Dzimis apmēram 1605. gadā Opočkā. Pleskavā apguva matemātiku, vācu, poļu un latīņu valodas. 1642. gada kļuva par diplomātu, atbalstīja pret Zviedriju vērstas Krievijas un Polijas-Lietuvas kopvalsts savienības izveidi.

Otrā Ziemeļu kara sākumā 1656. gadā parakstīja sadarbības līgumu ar hercogu Jēkabu. Kad Krievijas cars Aleksejs Mihailovičs ieņēma Kokneses pili, Afanasijs Ordins-Naščokins tika iecelts par Kokneses vaivadu ar uzdevumu Rīgas ieņemšanai un karaspēka apgādei ierīkot kuģu būvētavu Kokneses ostā. Ar Kurzemes amatnieku palīdzību uzbūvētie kuģi veidoja pirmo krievu flotili Baltijas jūras baseinā. Koknesi pārdēvēja par cara dēla Dmitrija pilsētu ()

1657. gada martā Zviedrijas armija sāka pretuzbrukumu un ielenca Vidzemes vaivada (*воевода лифляндский*) Ordina-Naščokina komandēto karaspēku Gaujienas pilī (*город Анзел*). Jūnijā Pleskavas vaivads Matvejs Šeremetjevs (*Матвей Шереметев*) pārtrauca Gaujienas pils aplenkumu, bet zaudēja Valkas kaujā.

Vaivads Afanasijs Ordins-Naščokins piedalījās Valiesāras pamiera noslēgšanā 1658. gada decembrī. Cerēdams nostiprināties Vidzemē uz ilgu laiku, viņš pilsētā veidoja Krievijas eksporta preču centrālo noliktavu, uzpirka Kurzemes manufaktūru ražojumus un vara stieņus, ierīkoja Krievijas monētu kaltuvi.
Tomēr pēc Kardisas miera līguma 1661. gadā Krievija bija spiesta atdot visas okupētās teritorijas un iznīcināt Daugavas kuģu flotili. 1661. gadā viņš nesekmīgi centās noslēgt līgumu ar hercogu Jēkabu par Kurzemes ostu izmantošanu Krievijas eksportam uz ārzemēm.

Pēc kara beigām Ordins-Naščokins tika iecelts par Pleskavas vaivadu, 1667. gadā piedalījās Andrusovas pamiera sarunās ar poļiem. Pēc Krievijai veiksmīgajām sarunām viņu paaugstināja bajāru kārtā un iecēla par Krievijas ārlietu (*Посольский приказ*) vadītāju. Viņš veicināja Krievijas manufaktūru dibināšanu pēc Kurzemes parauga, piedāvāja dot pilsētām pašvaldību tiesības, reformēt armiju, izveidot kara floti.
1671. gadā Afanasijs Ordins-Naščokins zem intrigu spiediena atstāja valsts dienestu un mūža pēdējos gadus ar mūka Antonija vārdu pavadīja Kripeckas klosterī (*Крыпецкий монастырь*) pie Pleskavas.
[thumb|600px|center|[Svētā Romas impērija|Svētās Romas impērijas sūtņu Augustīna fon Meijerna (barona fon Meijerberga) un Horācija Vilhelma Kalvuči delegācija ierodas krievu ieņemtajā Kokneses cietoksnī, kur viņus sagaida Kokneses pristavs Ivans Šelabovskis 1661. gadā (J. R. Šturna zīmējums).]]

## Piemiņa

Krievijas ārlietu resora vadītāja Ordina-Naščokina skulptūra atrodama monumentā "Tūkstošgadīgā Krievija" Novgorodā (1862).

## Atsauces
Ūdens ziloņiem

**"Ūdens ziloņiem"** () ir 2011. gada ASV romantiskā drāma, kas balstīta uz Sāras Gruenas tāda paša nosaukuma romānu. Filmas režisors ir Frānsiss Lorenss. Galvenās lomas atveido Roberts Patinsons, Rīza Viterspūna, Kristofs Valcs un Hals Holbruks. Filmas pirmizrāde notika .

Filmas sižets notiek 20. gadsimta 30. gados. Bijušais veterinārmedicīnas students iegūst darbu ceļojošā cirkā un iemīlas cirka darbinieka sievā.

## Atsauces

## Ārējās saites
Atceries mani

**"Atceries mani"** () ir 2010. gada ASV romantiskā drāma, kuras režisors ir Alens Kolters. Galvenās lomas atveido Roberts Patinsons, Emīlija de Ravina, Kriss Kūpers, Lena Olina, Pīrss Brosnans, Marta Plimptone, Teits Elingtons un Rūbija Džerinsa. Filmas pirmizrāde notika  Ņujorkā.

Filmā tiek parādītas attiecības starp diviem studentiem: Taileru, kura vecāki ir šķīrušies pēc Tailera brāļa Maikla pašnāvības, un Eliju, kura bija mātes slepkavības lieciniece.

## Atsauces

## Ārējās saites
Amonija dihromāts

**Amonija dihromāts** ((NH4)2Cr2O7) ir oranžsarkani monoklīni kristāli, kas labi šķīst ūdenī. Tas ir dihromskābes amonija sāls. Amonija dihromāts šķīst arī etanolā, nešķīst acetonā.

## Iegūšana
Iegūst, reaģējot hroma(VI) oksīdam ar amonjaka ūdens šķīdumu:
:2CrO3 + 2(NH3·H2O) → (NH4)2Cr2O7 + H2O
Hroma trioksīdu izšķīdina ūdenī, ļauj nostāvēties un nolej šķīdumu no nogulsnēm. Hroma trioksīda un amonjaka šķīdumus maisot lēnām salej kopā dzesējamā traukā līdz neitrālai reakcijai; atdzesējot izkrīt amonija dihromāta kristāli, ko nofiltrē Bihnera piltuvē un mazgā ar ūdeni.

## Ķīmiskās īpašības

Ūdens šķīdumos hidrolizējas un dod skābu reakciju.
:NH4+ + H2O ⇄ NH3·H2O + H+
:Cr2O72− H2O ⇄  2HCrO4− ⇄  2CrO4− + 2H+
thumb|left|150px|Amonija dihromāta termiskā sadalīšanās
Karsējot amonija dihromāta pulveri, notiek efektīga eksotermiska reakcija:
:(NH4)2Cr2O7 → Cr2O3 + N2 +4H2O
Lai veiktu šo demonstrējumu, amonija dihromātu ieber porcelāna bļodiņā, ko novieto velkmes skapī uz ugunsdrošas virsmas. Ar pinceti paņem nelielu gabaliņu sausā spirta, aizdedzina un ievieto amonija dihromātā. Reakcija atgādina vulkāna izvirdumu, pāri paliek tumši zaļi hroma(III) oksīda putekļi. Agrāk šo demonstrējumu bieži izpildīja skolās, mūsdienās to vairs nedara, jo hroma savienojumi ir toksiski un kancerogēni.

Karsējot noslēgtā tvertnē, amonija dihromāts var eksplodēt. 1986. gadā Ohaio štatā sprādzienā cieta 14 strādnieki un divi gāja bojā, mēģinot izžāvēt 900 kg amonija dihromāta.

Tā kā amonija dihromāts ir stiprs oksidētājs, tas var izraisīt degtspējīgu materiālu aizdegšanos.

Sauss amonija dihromāts reaģē ar koncentrētiem halogēnūdeņražu šķīdumiem: 
:(NH4)2Cr2O7 + 14HCl → 2CrCl<sub>3</sub> + 3Cl2 + 2NH<sub>4</sub>Cl + 7H2O

Reaģējot ar sārmiem, rodas amonija hromāts:
:NH4)2Cr2O7 + 2NaOH → Na<sub>2</sub>CrO<sub>4</sub> + (NH4)2CrO4 + H2O

## Izmantošana
Izmanto pirotehnikā, tekstilrūpniecībā, ādu apstrādē, sērkociņu ražošanā. Laboratorijās lieto tīra slāpekļa iegūšanai un par katalizatoru.

## Atsauces
Juras laikmeta pasaule: Kritusī karaliste

**"Juras laikmeta pasaule: Kritusī karaliste"** () ir 2018. gada ASV zinātniskās fantastikas piedzīvojumu filma, kuras režisors ir Huans Antonio Bajona. Galvenās lomas atveido Kriss Prats, Braisa Dalasa Hauarda, Reifs Spols, Tobijs Džonss, Teds Levains, Džefs Goldblums un BD Vongs. Filmas pirmizrāde notika  *WiZink* centrā Madridē. Filma ir turpinājums 2015. gada filmai "Juras laikmeta pasaule". Šī ir 16. visu laiku ienesīgākā filma.

Kad salas neaktīvais vulkāns sāk izrādīt potenciāla izvirduma pazīmes, Ouens un Klēra sāk glābšanas operāciju, lai no salas izglābtu pēdējos dinozaurus.

## Atsauces

## Ārējās saites
Hardcore: Brutālais Henrijs

**"Hardcore: Brutālais Henrijs"** () ir 2016. gada ASV un Krievijas kopražojuma asa sižeta filma, kuras režisors ir Iļja Naišullers. Filma uzņemta šaujamspēles stilā no galvenā varoņa pirmās personas, galvenās lomas atveido Šarlto Koplijs, Daņila Kozlovskis, Heilija Beneta, Svetlana Ustinova un Tims Rots.

## Sižets
Filma stāsta par vīrieti vārdā Henrijs, kuru pamodina sieviete, kas uzdodas par viņa sievu. Pats Henrijs neatceras ne savu vārdu, ne to, vai līdzās esošā sieviete tiešām ir viņa sieva, ne citas savas dzīves būtiskākās sastāvdaļas. Pēc pāris minūtēm sievieti nolaupa un Henrijam jādodas viņu glābt.

## Atsauces

## Ārējās saites
Valiesāras pamiers

**Valiesāras pamiera līgums ** (, ) bija pamiera līgums uz trīs gadiem, kuru Otrā Ziemeļu kara laikā 1658. gada 30. decembrī Usnovas () krogā () Narvas upes kreisajā krastā parakstīja Krievijas caristes pārstāvji (Ivans Prozorovskis, Afanasijs Ordins-Naščokins u.c.) un Zviedrijas karalistes pārstāvji (Bengts Horns, Gustavs Bielke u.c.).

Krievija uz trīs gadiem (līdz 1661. gadam) anektēja kara laikā ieņemtās Vidzemes un Igaunijas austrumu daļas.

## Saturs
Krievijas caristes pakļautībā palika šādi cietokšņi:
* Kokneses pils (, )
* Vastselīnas pils (* Neuhausen, Новый городок*)
* Tērbatas pilsēta (*Dorpat, Юрьев*) 
* Alūksnes pils (*Marienburg, Алыст*)
* Antslas pils (*Anzen, Анзль*) 
* Vasknarvas pils (*Nyslot, Сыренск*)
* Dinaburgas pils (*Dünaburg, Борисоглебск*)
* Rēzeknes pils (*Rositten, Режица*), karā sagrauta
* Ludzas pils (*Ludsen, Лютин*), karā sagrauta
* Viļakas pils (*Marienhausen, Улех*)

Tika atjaunota brīvā tirdzniecība starp Krieviju un Zviedriju, krieviem piešķīra tiesības atvērt tirdzniecības namus Stokholmā, Rīgā, Tallinā, Viborgā un Narvā, bet zviedriem Novgorodā, Maskavā un Pleskavā.  
Abas puses apņēmās atbrīvot karagūstekņus. 
Krievijas un Zviedrijas karaspēks sadarbosies karā pret Poliju-Lietuvu. 
Līgumu apstiprinājušo valdnieku nāves gadījumā to apstiprina viņu pēcnācēji.

## Sekas
Pēc tam, kad Ukrainas teritorijā atsākās poļu-krievu karš, pēc pamiera notecēšanas 1661. gadā Krievija bija spiesta parakstīt Kardisas miera līgumu. Tajā Krievija apņēmās atdot Zviedrijai pēc 1656. gada Zviedru Vidzemes un Igaunijas teritorijās iekarotās zemes ar Kokneses, Alūksnes, Antslas, Vastselīnas, Tērbatas, Vasknarva un citiem cietokšņiem, kuros bija jāatstāj 10 tūkstošus mucu rudzu un 5 tūkstošus mucu miltu. Krievijai bija jaiznīcina Kokneses ostā uzbūvētos karakuģus.
Krievija pārtrauca karu ar Zviedriju, bet turpināja karu ar Poliju-Lietuvu līdz Andrusovas pamiera noslēgšanai 1667. gadā.

## Literatūra
* Курбатов О. А. Русско-шведская война 1656-58 гг.: проблемы критики военно-исторических источников
* Валиесарское перемирие 1658. Дипломатический словарь. — М.: Государственное издательство политической литературы. А. Я. Вышинский, С. А. Лозовский. 1948.
## Atsauces
Pilvītis

**Pilvītis** (jaunprūšu: **Pilwītis*) prūšu mitoloģijā ir bagātības un pārpilnības dievs. 1563. gadā izdotajā „Sudāvu grāmatiņā” un 16. gadsimtā beigās izdotajā Jona Bretkūna „Hronikā” minēts, ka Pilvītis cilvēkus darot bagātus un piepildot to šķūņus. Viņš salīdzināts ar romiešu dievu Cereru un sengrieķu dievu Plūtu, bet pretstatīts veselības dievam Aušautam. 18. gadsimta beigās, prūšu mitoloģijas pastāvēšanas pēdējā posmā, priekšstats par Pilvīti jau bija sašķēlies divos dievos — pārpilnības dievā Pilnītī, kas salīdzināts ar Plūtu, un ūdens un dūksnāju dievā Pelvīkā, kas salīdzināts ar seno romiešu dievu Portūnu.

## Atsauces
Promile

**Promile** (no  — 'uz tūkstoti') ir skaitlis, kas izsaka kāda daudzuma vai lieluma tūkstošo daļu. Promile ir vienāda ar procenta desmitdaļu. Promili apzīmē ar promiles zīmi, ko pieraksta ‰, tā ir procenta zīme (%) ar pievienotu papildu nulles dalītāju. Tā ir pieejama *[[Windows]]*, izmantojot `ALT+0137`.

Termins ir vairāk izplatīts Eiropas valodās, to izmanto, piemēram, lai apzīmētu alkohola saturu asinīs.

## Izmantošanas piemēri

* Izsakot juridiskās robežas alkohola saturam asinīs transportlīdzekļa vadītājam: piemēram, 0.6‰ vai 0,2‰.
* Izsakot jūras ūdens sāļumu: piemēram, "vidējais jūras sāļums ir 35‰".
* Izsakot stabilo izotopu attiecības: piemēram, "δ13C mērījuma rezultāts ir 3,5‰"
* Izsakot demogrāfiskos rādījumus, piemēram, dzimstības koeficients, mirstības koeficients un ataudzes koeficients.

## Skatīt arī
* Procents

## Ārējās saites
Pergrubis

**Pergrubis** (jaunprūšu: **Pergrubbis*) prūšu mitoloģijā ir pavasara, auglības un augu dievs. 1563. gadā izdotajā „Sudāvu grāmatiņā” rakstīts, ka no Pergrubja esot bijusi atkarīga zālaugu un lapu augšana, savukārt 16. gadsimta beigās izdotajā Jona Bretkūna „Hronikā” teikts, ka tas ir zemes augu dievs, bet Jons Maleckis un Jons Lasickis minējuši, ka Pergrubis esot pavasara dievs.

Pergrubis pretstatīts meža dievam Puškaitim. Bretkūna sarakstā Pergrubis minēts uzreiz aiz Ukapirma, visticamāk, tāpēc ka Pergrubim bija veltītas gadskārtas pirmās svinības. Tajās uz lauka esot izvests arkls un daudzināts Pergrubis par to, ka tas aizdzinis ziemu un devis zāli un lapotni, un Pergrubim lūgta laba raža un nezāļu iznīdēšana. Pēc tam sekojusi liela alus dzeršana, dziedāšana un teļa, aitas, auna vai gaiļa upurēšana.

## Atsauces
Narvas rātsnams

**Narvas rātsnams** () ir 17. gadsimtā celta vēlā baroka celtne, kas atrodas Igaunijā, Narvas pilsētā. Celta pēc Zviedrijas karaļa Kārļa XI iniciatīvas. Celtne tika sagrauta Otrā pasaules kara laikā. Tika atjaunota no 1960. līdz 1963. gadam, un ir viena no retajām Narvas vēsturiskajām celtnēm. Igaunijas PSR laikā ēkā atradās pionieru pils. Pretēji nosaukumam, Narvas rātsnamā mūsdienās neatrodas pilsētas pašvaldības iestādes.

## Ārējās saites
Jevdokija Jusupova

**Jevdokija Jusupova** (; 1743–1780) bija Kurzemes un Zemgales hercogiene, hercoga Pētera otrā sieva.

## Dzīvesgājums
Dzimusi 1743. gada 16. maijā Maskavā kņaza Borisa Jusupova (1695—1759) un viņa sievas Irinas, dzimušas Zinovjevas (1718—1788), ģimenē kā vecākā meita. Viņas tēvs bija cēlies no Nogaju ordas valdnieku dzimtas, ķeizarienes Elizabetes Petrovnas valdīšanas laikā viņu 1749. gadā iecēla par Pēterburgas ģenerālgubernatoru.
1774. gada 6. martā ķeizariene Katrīna II izprecināja Jevdokiju Kurzemes un Zemgales princim Pēterim Bīronam. Bērnu viņiem nebija, pēc diviem gadiem viņa aizbrauca Pēterburgu, lai 1776. gada 18. oktobrī piedalītos ķeizara Pāvila I laulību ceremonijā un atpakaļ Jelgavā vairs neatgriezās. 1777. gadā ķeizariene viņu apbalvoja ar Svētās Katrīnas ordeni.

1778. gada 27. aprīlī viņas laulība ar hercogu Pēteri tika šķirta, Katrīna II piespieda viņam maksāt 50 000 rubļu lielu pensiju.

Mirusi 1780. gada 19. (8.) jūlijā Pēterburgā.

## Atsauces
Narvas pils

**Narvas pils** jeb **Hermaņa pils** () ir viduslaiku pils Igaunijā. Atrodas Narvas pilsētā, Narvas upes kreisajā krastā, iepretim Krievijas Ivangorodas pilij. Mūsdienās pilī atrodas Narvas muzejs.

## Vēsture
13. gadsimtā dāņi pie Narvas upes šķērsošanas vietas uzcēla koka pili, ap kuru sāka veidoties Narvas pilsēta, kas 14. gadsimtā ieguva Lībekas tiesības. 14. gadsimta sākumā sāka mūra pils celtniecību. 1347. gadā Dānijas karalis Valdemārs IV pārdeva Dāņu Igauniju, arī Narvas pili, Livonijas ordenim. 1492. gadā iepretim Narvas pilij pēc Ivana III rīkojuma sāka celt Ivangorodas pili. 1558. gadā, Livonijas kara sākumā, pili ieņēma Krievijas karaspēks. Krievi pili kontrolēja līdz 1581. gadam, kad to ieņēma zviedri Pontusa de la Gardi vadībā. 

17. gadsimta beigās pils nocietinājumus pārbūvēja pēc Ērika Dālberga plāna. Ziemeļu kara laikā 1700. gadā krievi aplenca Narvas pili, tomēr Narvas kaujā viņus sakāva. 1704. gadā krieviem Pētera I vadībā izdevās pili ieņemt. 

Krievijas impērijas sastāvā pils savu militāro nozīmi zaudēja. 1863. gadā ap pili sāka ierīkot parku. Pils cieta Otrā pasaules kara Narvas kaujā, tomēr 1950. gadā to sāka restaurēt.

Vironijas fogtejas pēc 1422.JPG|Livonijas ordeņa Narvas fogteja (*Vgt. Narwa*) un citas Vironijas fogtejas (pēc 1422)

## Ārējās saites

*Narvas muzejs
Izolators

**Izolators** var būt:

* izolators — materiāls, kas neļauj enerģijai aizplūst vai ieplūst,
** elektriskais izolators — materiāls, kas neļauj elektroenerģijai aizplūst vai ieplūst,
** siltuma izolators — materiāls, kas neļauj siltuma enerģijai aizplūst vai ieplūst;
* izolators (telpa) — telpa, kurā ievieto cilvēkus, lai nošķirtu no citiem, piemēram, slimniekus.
Elektriskais izolators

235px|thumbnail|Trīs dzīslu kabelis, kur katram vadam apkārt ir izolējošs materiāls, lai tie savstarpēji nesaskartos. Arī kabelis ir vēl atsevišķā izolatorā
**Elektriskais izolators** ir materiāls vai viela, kas neļauj elektroenerģijai aizplūst uz ārieni vai ieplūst no ārienes. Tajā ir maz brīvo elektrisko lādiņu, tiem ir vāja elektrovadītspēja jeb augsta elektriskā pretestība. Elektriskais lādiņš var uzkrāties uz izolatoru virsmas. Izolatori ir pretēji elektriskajiem vadītājiem, kas labi vada elektrisko strāvu; vēl atsevišķi izdala pusvadītājus.

Kā izolatoru piemērus var minēt gaisu, stiklu, keramiku, plastmasas, gumiju, politetrafluoretilēnu.
Krāpšanas ilūzija

**"Krāpšanas ilūzija"** () ir 2013. gada ASV trillera filma, kura režisors ir Luiss Leterjērs. Galvenās lomas atveido Džesijs Aizenbergs, Marks Rafalo, Vudijs Harelsons, Melānija Lorāna, Aila Fišere, Deivs Franko, Maikls Keins un Morgans Frīmens. Filmas pirmizrāde notika  Ņujorkā. Filmai 2016. gadā iznāca turpinājums "Krāpšanas ilūzija 2".

FIB aģents un Interpola detektīvs izseko iluzionistu komandu, kas savu izrāžu laikā apzog bankas un auditorijai uzdāvina naudu.

## Atsauces

## Ārējās saites
Filoģenētika

[thumbnail|200px|[Ernsts Hekels|Ernsta Hekela "dzīvības koks"]]
**Filoģenētika** (, *phûlon* — ‘cilts, ģints’, , *génesis* — ‘izcelsme’) ir ģenētikas nozare, kas pētī visas ģenētiska materiāla un tā elementu pārvērtības, sākot ar ģenētiskā materiāla pārkombinēšanos dzimumvairošanās procesā un mutācijām un beidzot ar ģenētiskā sastāva pārmaiņām populācijās. Evolūcijas teorija apgalvo, ka dažādu sugu līdzība bieži norāda uz vispārējo izcelsmi vai vispārējo priekšteci. Līdz ar to šajā nozarē nodarbojas ar evolucionāro attiecību atklāšanu un noskaidrošanu starp dažādiem organismiem, gan mūsdienu, gan izmirušām sugām.

## Ārējās saites
Krāpšanas ilūzija 2

**"Krāpšanas ilūzija 2"** () ir 2016. gada ASV trillera filma, kura režisors ir Džons M. Ču. Galvenās lomas atveido Džesijs Aizenbergs, Marks Rafalo, Vudijs Harelsons, Lizija Kaplana, Denjels Redklifs, Džejs Čou, Sana Latana, Deivs Franko, Maikls Keins un Morgans Frīmens. Filmas pirmizrāde notika  Ņujorkā. Filma ir turpinājums 2013. gada filmai "Krāpšanas ilūzija".

"Četrus jātniekus" pret pašu gribu pieņem darbā tehnoloģiju ģēnijs, kurš vēlas, lai viņi veiktu zādzību, kādu grupa līdz šim vēl nav īstenojusi.

## Atsauces

## Ārējās saites
Valastes ūdenskritums

**Valastes ūdenskritums** () ir ūdenskritums, kas atrodas Igaunijā, Austrumviru apriņķa Toilas pagasta Valastes ciemā. Krīt no Baltijas klints kraujas. Ūdenskrituma augstums - 30,5 metri, un tas ir augstākais ūdenskritums Baltijas valstīs. Izveidots mākslīgi, lai novadītu lieko ūdeni no lauksaimniecības zemēm. Pie ūdenskrituma ierīkots skatu laukums. 

## Ārējās saites
Sofija Matsone

**Sofija Matsone** (; dzimusi ) ir zviedru sportiste, brīvā stila cīkstone, Pasaules un Eiropas čempione, 2016. gada vasaras olimpisko spēļu bronzas medaļas ieguvēja.

## Biogrāfija
Sofija Matsone dzimusi 1989. gadā Jellivārē. 2007. gadā viņa izcīnīja Eiropas čempionāta bronzas medaļu. 2008. gadā S.Matsone kļuva par Eiropas čempionāta sudraba medaļas ieguvēju, bet Pekinas olimpiskajās spēlēs viņa bija tikai 12. vietā. 2009. gadā Matsone kļuva par pasaules čempioni. 2010. gadā viņa uzvarēja Eiropas čempionātā un ieguva bronzas medaļu Pasaules čempionātā. 2011. gadā S.Matsone ieguva Pasaules čempionāta sudraba medaļu. 2012. gadā viņa bija otrā Eiropas čempionātā, bet tikai septītā Olimpiskajās spēlēs Londonā. 2013. gadā S.Matsone otro reizi kļuva par Eiropas čempioni un Pasaules čempionātā ieguva sudraba medaļu. 2014. gadā viņa trešoreiz kļuva par Eiropas čempioni un bija otrajā vietā Pasaules čempionātā. 2015. gadā Matsone uzvarēja 1. Eiropas spēlēs Baku un Pasaules čempionātā ieguva sudraba medaļu. 2016. gadā viņa kļuva par Eiropas čempioni jau ceturto reizi.

Kopš 2000. gada Sofija Matsone ir ieguvusi 11 zelta medaļas Zviedrijas čempionātos (6 kadetu čempionāti, 2 junioru čempionāti un 3 pieaugušo čempionāti).

## Atsauces

## Ārējās saites

* Gällivare SK Wrestling Profile
Jumta likums

**"Jumta likums"** ir 2001. gadā izdota Latvijas dokumentālā īsfilma. Filmas režisori ir Andis Mizišs un Māris Maskalāns.

## Sižets
Aptuveni 200 ūdensputnu pāri šoreiz perēšanai izvēlējušies nevis klusu liedagu, bet gan Rīgas Preses nama jumtu. Filmā tiek pētīta cilvēku attieksme pret šo zīriņu koloniju, kas ir lielākā Eiropā.

## Atsauces
Ar domu par zāli

**"Ar domu par zāli"** ir 2002. gadā izdota Latvijas dokumentālā īsfilma. Filmas režisors ir Andis Mizišs. Filmā, kas tapusi pēc Valsts narkoloģijas centra pasūtījuma, tiek vēstīts par marihuānas lietošanas kaitīgumu.

## Sižets
Filmā apskatīta tā robeža, pēc kuras pārkāpšanas cilvēku jau sāk dēvēt par narkomānu. Filmas pamatā ir trīs jauniešu "patiesi skarbi stāsti par sevi, apkārtējiem un to visu kopā ar marihuānu, alkoholu, amfetamīniem un pat heroīnu, kā arī par to, ka pastāv atgriešanās ceļš".

## Atsauces
Zarnu vēzis

**Zarnu vēzis** jeb **kolorektālais vēzis** () ir ļaundabīga saslimšana, kas skar tievo zarnu un resno zarnu. Zarnu vēzis ir trešais izplatītākais vēžu veids pasaulē. Zarnu vēža simptomi ir vēdera izejas izmaiņas, asiņošana no tūpļa vai asins piejaukums izkārnījumiem, sāpes vēderā, svara zudums un/vai pasliktināta vispārējā pašsajūta. Zarnu vēža cēloņi var būt ģimenes vēsture (ja kāds jau iepriekš ģimenē ir slimojis ar zarnu vēzi), resnās zarnas polipi, zarnu slimības, neveselīgs uzturs, mazkustīgs dzīvesveids, liekais svars, smēķēšana un vecums.

## Atsauces

## Ārējās saites

* 
*
Mežs putniem

**"Mežs putniem"** ir 2004. gadā izdota Latvijas dokumentālā filma. Filmas režisors ir Andis Mizišs, scenārija autors — ornitologs Māris Strazds. Filma tapusi studijā "Vides projekti".

## Sižets
Vien dažus gadus pirms filmas veidošanas neticami liktos tas, ka dzeramais ūdens tiks pirkts veikalā. Tas varētu novest arī pie tā, ka būtu jāmaksā arī par atpūtu pie ezera, jo zemes saimnieki rīkojas nepārdomāti, kā rezultātā var izpostīt vērtības, kas atrodas viņu īpašumos un veidojušās vairākas gadu dekādes. Filmā parādīts projekts, ko finansēja "EK LIFE Nature" un kura mērķis ir izveidot jaunus dabas parkus Vecumu un Zvārdes apkaimēs, palīdzo zemju īpašniekiem saprast, kādas priekšrocības ir saimniekošanai, kas saudzē dabu.

## Atsauces
Aizputes luterāņu baznīca

**Aizputes Sv. Jāņa luterāņu baznīca** ir Latvijas Evaņģēliski luteriskajā baznīcā ārpus Latvijas ietilpstošās Aizputes autonomās evaņģēliski luteriskās draudzes baznīca, kas atrodas Aizputē.

## Vēsture
Celta senā kuršu Aizputes pilskalna vietā. No 1290. līdz 1513. gadam pie baznīcas esošajā pilī rezidēja Kurzemes bīskapijas domkapituls. Baznīca vairākkārt atjaunota un pārbūvēta. 1730. gadā tika piebūvēts tornis. Tagadējo veidolu (pseidogotika) tā ieguva 1860. gada pārbūvē. Altāris radīts 19. gadsimta otrajā pusē. Pa labi no altāra redzama Kurzemes bīskapa Heinriha II Bāzedova (*Heinrich II. Basedow*) kapa plāksne no 1523. gada. Baznīcas zvans saglabājies no 1589. gada. Baznīcā vairākas gleznas — Johana Lēberehta Eginka "Kristus Ģetzemanes dārzā" (1833. gads) un glezna "Krustā sistais" (1864. gads). Baznīcā 1904. gada firmas *[[W. Sauer Orgelbau Frankfurt (Oder)]]* ērģeles.

Netipiski citām Latvijas luterāņu draudzēm, Aizputes luterāņu baznīcas draudze ietilpst Latvijas Evaņģēliski luteriskās baznīcas ārpus Latvijas sastāvā, notiek tiesas procesi ar Latvijas Evaņģēliski luterisko baznīcu par baznīcas ēkas īpašumtiesībām.

## Ārējās saites

* Aizputes baznīcas draudze
Latvia Natura 2000

**"Latvia Natura 2000"** ir 2000. gadā izdota Latvijas dokumentālā filma. Filmas režisors ir Andis Mizišs.

## Sižets
Filmā parādīta Latvija visos četros gadalaikos, kā arī Lavijas dabas vērtības un visu gadalaiku ainavas.

## Atsauces
Šanhajas Sadarbības organizācija

**Šanhajas Sadarbības organizācija (ŠSO)** (, ) ir politiska un ekonomiska Eirāzijas valstu starptautiska organizācija, kuru 2001. gadā Šanhajā izveidoja 1996. gadā dibinātā **Šanhajas piecinieka** valstis (Ķīnas Tautas Republika, Krievijas Federācija, Kazahstāna, Kirgizstāna, Tadžikistāna), piesaistot Uzbekistānu. Organizācijas deklarētais mērķis ir stiprināt stabilitāti un drošību dalībvalstu teritorijās, sadarboties zinātnes un kultūras jomās, cīnīties pret terorismu, separātismu un ekstrēmismu, kā arī narkotiku tirdzniecību.

2017. gadā organizācijā iestājās Indija un Pakistāna, 2022. gadā Irāna, bet 2024. gadā Baltkrievija kļuva pastāvīgo dalībvalsti, parakstot ŠSO saistību memorandu.

## Struktūra

## Samiti
thumb|Dibinātājvalstu vadītāji Šanhajā (2001).
thumb|Ķīnas prezidenta Sji Dzjiņpina tikšanās ar ŠSO valstu militārajiem vadītājiem (2018).
 

Attēls:Shanghai Cooperation Organisation Bishkek 2007.jpg|Biškekā (2007)
Attēls:Dmitry Medvedev 28 August 2008-3.jpg|Dušanbē (2008)
Attēls:The Prime Minister, Dr. Manmohan Singh in a group photo with the Heads of State Council of Shanghai Cooperation Organization (SCO), in Yekaterinburg on June 16, 2009.jpg|Jekaterinburgā (2009)
Attēls:Dmitry Medvedev in Uzbekistan 11 June 2010-7.jpeg|Taškentā (2010)
Attēls:Dmitry Medvedev in Astana, June 2011-8.jpeg|Astanā (2011)
2013 Shanghai Cooperation Organisation.jpg|Biškekā (2013)
2015 Summit of the Shanghai Cooperation Organization 05.jpg|Ufā (2015)
Heads of state and government of the Shanghai Cooperation Organisation member states and observer countries and heads of international organisations’ delegations, 2016.jpg|Taškentā (2016)
Participants in the SCO Council of Heads of State meeting in expanded format, 2017 (2).jpg|Astanā (2017)
SCO summit (2018-06-10) 7.jpg|Cjindao (2018)
Meeting of SCO leaders - 20190614 - 01.jpg|Biškekā (2019)
Shanghai Cooperation Organization member states Summit gets underway in Samarkand 02.jpg|Samarkandā (2022)
SCO Heads of State (2024).jpg|Astanā (2024)
2025 SCO Summit Family photo.jpg|Tiaņdzjiņā (2025)


## Ārējās saites
Kārlis Gailītis

**Kārlis Gailītis** (dzimis , miris ) bija latviešu garīdznieks, Latvijas evaņģēliski luteriskās baznīcas arhibīskaps (1989–1992). 

## Dzīvesgājums
Dzimis 1936. gadā Rīgā skolotāju ģimenē. 1963. gadā ieguva augstāko izglītību. No 1971. līdz 1976. gadam mācījās LELB Teoloģijas seminārā. 

Ordinēts 1976. gada septembrī, tūlīt pēc tam sāka kalpot Rīgas Lutera draudzē, kopš 1981. gada strādāja arī par LELB Konsistorijas sekretāru — kancleru. 1986. gadā ieguva teoloģijas maģistra grādu. Vairākus gadus strādāja par Teoloģijas semināra katedras vadītāju un profesoru. 

Atmodas kustības laikā iesaistījās LELB mācītāju grupā "Atdzimšana un atjaunošanās". 1989. gada 12. aprīlī viņu Sinode ievēlēja par arhibīskapu, 1992. gada aprīlī — atkārtoti.

Gājis bojā 1992. gadā autokatastrofā pie Sabiles. 

## Atsauces

## Ārējas saites

* Kārlis Gailītis
Daudzvalodība

thumb|Daudzvalodu plāksne pie domes ēkas
**Daudzvalodība** jeb **multilingvisms** (no  — 'daudz' un *lingua* — 'valoda') ir parādība, kad cilvēks vai cilvēku kopums saziņā spēj izmantot trīs un vairāk valodas.

Cilvēkus, kuri vienlaikus aktīvi runā vairāk nekā vienā valodā, sauc par poliglotiem.

## Veidi
Daudzvalodība var izpausties dažādos līmeņos:

* Individuālā daudzvalodība — kad viena persona prot vairākas valodas;
* Sabiedrības daudzvalodība — kad kādā valsts vai reģionā līdzās pastāv un tiek izmantotas vairākas valodas;
* Institucionālā daudzvalodība — valodu līdzpastāvēšana oficiālās iestādēs, piemēram, Eiropas Savienības daudzvalodīgajā politikā.

## Iemesli un izplatība
Daudzvalodība veidojas dažādu iemeslu dēļ, tostarp:

* Migrācija;
* Vēsturiska kolonizācija;
* etnolingvistiskā daudzveidība;
* Izglītības politikas un valodu politika.

Daudzvalodība ir izplatīta lielā daļā pasaules — piemēram, Indija atzīst vairāk nekā 20 oficiālās valodas, bet ikdienā tiek lietotas vairāk nekā 1000 dažādas valodas un dialekti. Arī tādās valstīs kā Šveice, Kanāda, Beļģija un Dienvidāfrikas Republika pastāv oficiāla daudzvalodība.

## Skatīt arī

* Divvalodība

## Atsauces
Roberts Lorenss

**Roberts Henrijs Lorenss jaunākais** (*Robert Henry Lawrence Jr.*; dzimis , miris ) bija ASV Gaisa spēku majors, lidotājs, pirmais afroamerikāņu astronauts.

Roberts Lorenss piedzima  Čikāgā.
1956. gadā Lorenss Bredlija universitātē ieguva bakalaura grādu ķīmijā. Studiju laikā viņš apguva Rezerves virsnieku treniņa programmu, un 1955. gadā iestājās Gaisa spēkos. Pēc lidotāja apmācībām Meldena Gaisa spēku bāzē viņš kļuva par pilotu.
Pēc Pilotu instruktoru skolas pabeigšanas 1960. gadā Lorenss tika nosūtīts uz Rietumvāciju, kur *[[Luftwaffe]]* viņš bija lidmašīnas *[[Lockheed T-33|T-33]]* lidotāju instruktors.

1961. gadā Lorenss atgriezās ASV, un 1965. gadā Ohaio štata universitātē viņš ieguva filozofijas doktora grādu fizikālajā ķīmijā.
1967. gada jūnijā viņš pabeidza ASV Gaisa spēku Izmēģinātājpilotu skolu Edvardsa Gaisa spēku bāzē.

1967. gada jūnijā tika uzņemts Gaisa spēku orbitālās stacijas *[[Manned Orbiting Laboratory]]* programmas astronautu grupā. Viņš tika nosūtīts uz Edvardsa Gaisa spēku bāzi speciālai apmācībai.

1967. gada 8. decembrī Roberts Lorenss gāja bojā *[[Lockheed F-104 Starfighter|F-104 Starfighter]]* treniņlidojuma laikā. Viņš lidmašīnā sēdēja aizmugurē kā instruktors, apmācot stāvo slīdēšanas tehniku. Pilots izmantoja šādu pieeju, taču izlīdzināšanas manevru veica pārāk vēlu. Lidmašīna atsitās pret zemi, tās galvenais dzinējs sabojājās, tā aizdegās un rotēja. Priekšējā sēdekļa pilots katapultējās augšup un izdzīvoja, gūstot lielus ievainojumus. Pakaļējais sēdeklis, kam bija neliels aizkavējuma, lai netrāpītu priekšējam sēdeklim, tika katapultēts sāniski, uzreiz nogalinot Lorensu.

## Ārējās saites
* First Black Astronaut Honored on 50th Anniversary of Death Associated Press, 2017-12-08, 
* Robert Henry Lawrence, Jr. astronaut.ru,
Birštonas seņūnija

**Birštonas seņūnija** () ir seņūnija Lietuvā, Kauņas apriņķa Birštonas pašvaldībā, aizņem visu pašvaldības daļu, kas nav Birštonas pilsētas sastāvā. Seņūnija sastāv no 5 seņūnaitijām, tajā ir 48 ciemi un 1 viensēta. Oficiālais seņūnijas centrs ir Birštonas viensēta (*Birštono Vienkiemis)*, lai arī seņūnijas administrācija atrodas tajā blīvi apbūvētajā viensētas daļā, kuru 2000. gadā pievienoja Birštonas pilsētai.

## Apskates vietas
*Jundelišķu muiža (*Jundeliškių dvaras*)
*Nemajūnu baznīca (*Nemajūnų Šv. apaštalų Petro ir Pauliaus bažnyčia*)
*Nemajūnu pilskalns (*Nemajūnų piliakalnis*)
*Nemunas loku reģionālais parks (*Nemuno kilpų regioninis parkas*)
*Paverknes pilskalns (*Paverknių piliakalnis*)

## Attēlu galerija

Jundeliškės,_dvaras.JPG|Jundelišķu muiža
Nemajūnai,_Šv._apaštalų_Petro_ir_Pauliaus_bažnyčia.JPG|Nemajūnu baznīca
Nemajūnai,_piliakalnis.JPG|Nemajūnu pilskalns
Neman_river.jpg|Nemunas loku reģionālais parks
Paverknių_piliakalnis_1rhb.jpg|Paverknes pilskalns


## Ārējās saites
*Nemunas loku reģionālais parks
Divali

thumb|230px|Divali svētku uguņošana Indijā
**Divali** (*Diwali*) ir hinduisma gaismu svētki, kas tiek atzīmēti katru gadu rudenī. Vieni no populārākajiem svētkiem hinduismā, Divali simbolizē "gaismas uzvaru pār tumsu, labā uzvaru pār ļauno un zināšanu uzvaru pār nezināšanu". "Gaisma" ir zināšanu un apziņas metafora.

Svinību laikā visas mājas, veikali, biroju ēkas tiek spilgti izgaismotas. Gatavošanās un festivāla rituāli ilgst piecas dienas, svētku kulminācija ir trešā diena, kas sakrīt ar tumšāko nakti hinduisma Saules-mēness kalendāra mēnesī kartikā. Svētku festivāls ir oficiāla brīvdiena vairākās valstīs, tai skaitā Indijā, Nepālā, Mjanmā, Šrilankā.

## Svinību datuma noteikšana
Pēc hinduistu kalendāra Divali vienmēr sākas jaunā Mēness fāzē kartika mēneša 15. dienā.
Pēc Gregora kalendāra Divali iekrīt laikposmā starp oktobra vidu un novembra vidu: 

* 2020. gadā: sestdien, 14. novembrī
* 2021. gadā: ceturtdien, 4. novembrī
* 2022. gadā: pirmdien, 24. oktobrī
* 2023. gadā: svētdien, 12. novembrī
* 2024. gadā: piektdien, 1. novembrī
* 2025. gadā: otrdien, 21. oktobrī

## Atsauces

## Ārējās saites

*
Monopols (spēle)

thumb|"Monopola" variants angļu valodā
**"Monopols"** () ir galda spēle, kuras mērķis ir iegūt lielāko bagātību. Spēlētāji pārvietojas pa spēļu galdu, pamatojoties uz uzmesto kauliņu punktu skaitlisko vērtību. Viņi pērk un pārdod īpašumus, tajos ceļot mājas un viesnīcas, no pretiniekiem tiek saņemta īres maksa (ar mērķi iedzīt bankrotā). "Monopolam" ir vairāki simti dažādu izdevumu, atvasinājumu un saistīto mediju. Izdots vairāk nekā 35 valodās.

## Vēsture
thumb|"Monopola" patents
Spēli 1930. gadu sākumā izstrādāja bijušais apkures un ventilācijas iekārtu pārdošanas aģents Čārlzs Darovs, par pamatu ņemot jau 20. gadsimtā radīto galda spēli *The Landlord's Game*. 1935. gadā Darovs "Monopolu" patentēja un pirmajā ražošanas gadā spēles tirāža sasniedza 20 tūkstošus eksemplāru nedēļā, kļūstot par 1935. gada visvairāk pārdoto galda spēli.

Spēles pašreizējais īpašnieks un ražotājs ir ASV uzņēmums *[[Hasbro]]*. Kopš 1973. gada (pašlaik ik pēc 4—6 gadiem) notiek pasaules čempionāts "Monopolā".

## Atsauces

## Ārējās saites
Kristīna Grimija

**Kristīna Viktorija Grimija** (; dzimusi , mirusi ) bija amerikāņu dziedātāja, dziesmu autore, aktrise, *[[Youtube]]* darbone.

Bija pazīstama ar savām citu izpildītāju dziesmu kaverversijām *YouTube*. Tikuši izdoti trīs EP ieraksti un divi albumi. 2014. gadā piedalījās *[[The Voice]]* 6. sezonā un ierindojās 3. vietā. Pēc tam parakstīja līgumu ar *[[Island Records]]*. 2016. gadā vēl uzņēmās filmā *[[The Matchbreaker]]*. 2016. gada 10. jūnijā tika nogalināta pēc koncerta, sniedzot autogrāfus.

## Atsauces

## Ārējās saites

*
2019. gada Cadel Evans Great Ocean Road Race

**2019. gada ''Cadel Evans Great Ocean Road Race*** bija [[šosejas riteņbraukšana]]s viendienas sacensības, kas notika 27. janvārī. Tā bija 5. reize, kad notika *Cadel Evans Great Ocean Road Race* sacensības un tās bija otrās sacensības [[2019. gada UCI Pasaules tūre]]s kalendārā.

Sacensībās uzvarēja [[2018. gada Cadel Evans Great Ocean Road Race|iepriekšējā gada]] otrās vietas ieguvējs [[Elia Vivjāni]] no **, kurš finišā bija ātrākais no 33 braucēju grupas, apsteidzot austrālieti [[Keilebs Jūans|Keilebu Jūanu]] (**) un pirms nedēļas [[2019. gada Tour Down Under|*Tour Down Under*]] sacensībās uzvarējušo [[Derils Impijs|Derilu Impiju]] (**), kurš trešais bija otro gadu pēc kārtas.

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, visas *UCI WorldTeam* komandas tika ielūgtas, bet tām nebija obligāti jāpiedalās. Piedalīties atteicās **, ** un **, tāpēc sacensībās piedalījās piecpadsmit no astoņpadsmit *WorldTeam'' komandām, kas bija par trijām vairāk kā iepriekšējā gadā. Tika uzaicināta Austrālijas nacionālā izlase, veidojot 16 komandu pelotonu.

## Rezultāti

## Starta saraksts

## Atsauces

## Ārējās saites

* 
*
Dvēseļu putenis

**"Dvēseļu putenis"** ir 1933.—1934. gadā izdots Aleksandra Grīna vēsturiskais romāns. Daļēji dokumentālā romāna darbība norisinās Pirmā pasaules kara un Latvijas brīvības cīņu laikā un stāsta par latviešu strēlniekiem. Grāmatai saturiski ir trīs daļas. Romāns izdots divās daļās: 1933. gadā iznāca pirmā daļa, otrā daļa iznāca gadu vēlāk.

2019. gada 8. novembrī tika izdota pilnmetrāžas spēlfilma "Dvēseļu putenis", kas balstīta uz romāna motīviem. Filmas režisors ir Dzintars Dreibergs.

## Atsauces

## Ārējās saites
Lēļu un svīru virskārta

**Lēļu un svīru virskārta** jeb **lēļi un svīres** (*Cypselomorphae*) ir viena no jauno putnu kladas (*Neoaves*) virskārtām. Tā apvieno divas kārtas — lēļveidīgos (*Caprimulgiformes*) un svīrveidīgos (*Apodiformes*) putnus, apmēram 580 sugas. Sastopamas gandrīz visos kontinenos, izņemot Antarktīdu. Latvijā ligzdo divas lēļu un svīru virskārtas sugas – vakarlēpis (*Caprimulgus europaeus*) un svīre (*Apus apus*).

## Kopīgās īpašības
Visi šīs grupas putni ir ļoti labi lidotāji un lielāko daļu dienas pavada gaisā spārnos. Grupas vēsturiskie priekšteči ir bijuši kukaiņēdāji, bet attīstoties un sadaloties kārtās un dzimtās, kolibri kļuvuši par nektārēdājiem. Visiem šīs grupas putniem raksturīgs plats knābis ar plašiem un lieliem nāsu atvērumiem, kas sugām ar īsiem knābjiem gandrīz sasniedz knābja galu. Vienlaicīgi apakšžoklis ir šaurs un slaids.

## Sistemātika
**Lēļu un svīru virskārta** (*Cypselomorphae*)
*Lēļveidīgo kārta (*Caprimulgiformes*)
**Dižlēļu dzimta (*Nyctibiidae*)
**Lēļu dzimta (*Caprimulgidae*)
**Pūčlēļu dzimta (*Podargidae*)
**Sīklēļu dzimta (*Aegothelidae*)
**Tauklēļu dzimta (*Steatornithidae*)
*Svīrveidīgo kārta (*Apodiformes*)
** Koku svīru dzimta (*Hemiprocnidae*)
** Kolibri dzimta (*Trochilidae*)
** Svīru dzimta (*Apodidae*)

## Atsauces

## Ārējās saites
*Zooģeogrāfija
Anna Salivana

**Anna Salivana** (, dzimusi , mirusi ) bija amerikāņu skolotāja.

Dzimusi īru zemnieku ģimenē. Tēvam bija problēmas ar alkoholu, māte mirusi no tuberkulozes, kad Annai bija 8 gadi, vēlāk miris arī viņas brālis-invalīds Džeimss. Triju gadu vecumā Annai sākas problēmas ar redzi, viņai veica vairākas operācijas. 1880. gadā Salivana iestājas Perkinsa Neredzīgo skolā, kur daļēji atguva redzi. Absolvējot skolu 1886. gadā viņa sāka apmācīt septiņus gadus vecu, kurlu un aklu Helenu Keleri. Salivana iemācīja Helenu sazināties ar cilvēkiem izmantojot rokas. Viņas darbs ar Keleri aprakstīts Viljama Gibsona lugā *[[The Miracle Worker]]*.

Pēdējos dzīves gados Salivana pilnībā zaudēja redzi, viņai sākās problēmas ar veselību. Mirusi 1936. gada 20. oktobrī Ņujorkā.

## Atsauces

## Ārējās saites
Dvēseļu putenis (filma)

**"Dvēseļu putenis"** ir 2019. gada Latvijas vēsturiska pilnmetrāžas spēlfilma. Filmas režisors ir Dzintars Dreibergs. Balstīta uz Aleksandra Grīna 1935. gada romānu ar tādu pašu nosaukumu. Filmas darbība norisinās Pirmā pasaules kara un Latvijas brīvības cīņu laikā un stāsta par latviešu strēlniekiem.

Filma pirmizrādi piedzīvoja 2019. gada 8. novembrī. Jau decembrī filma kļuva par visu laiku visvairāk skatīto filmu Latvijas kinoteātros, 2025. gadā to pārspēja Ginta Zilbaloža filma "Straume". 2020. gada 26. jūnijā filmu sāka rādīt 15 Apvienotās Karalistes pilsētās ar nosaukumu *The Rifleman* ("Strēlnieks").

Filma saņēma 2019. gada sabiedrisko mediju balvu "Kilograms kultūras" kategorijā "Gada notikums".

Filma tika nominēta 11 2020. gada Lielā Kristapa balvām, no kurām saņēma sešas, tai skaitā, par labāko pilnmetrāžas spēlfilmu. Dzintars Dreibergs saņēma balvu par labāko spēlfilmas režiju. Tās mūzika 2020. gadā bija novērtēta kā Latvijas Mūzikas ierakstu gada labākais starpžanru vai instrumentālās mūzikas albums.

Lolitas Ritmanes sarakstītā oriģinālmūzika filmai starp 136 kandidātiem tika iekļauta 15 kandidātu sarakstā, no kuriem izvēlējās nominantus 93. Kinoakadēmijas balvai kategorijā "Labākā oriģinālmūzika".

## Lomās

* Artūrs Vanags — Oto Brantevics
* Edgars Vanags — Raimonds Celms
* Vanags — Mārtiņš Vilsons
* Miķelsons — Jēkabs Reinis
* Konrāds — Gatis Gāga
* Spilva — Renārs Zeltiņš
* Sala — Vilis Daudziņš
* Marta — Grēta Trušiņa
* Mirdza — Ieva Florence
* Māte — Rēzija Kalniņa

## Filmēšana
Filmas ideja parādījās 2012. gadā; pēc Nacionālās apvienības deputātu ierosinājuma, apejot parasto konkursa procedūru, filmas uzņemšanai tika piešķirts 35 tūkstošu eiro finansējums. Plānoja, ka ar filmēšanu nodarbosies kompānija F.O.R.M.A, par producentu kļūs Gatis Upmalis, par režisoru Armands Zvirbulis, bet par scenāristu Aivis Lapiņš. Taču scenārijs neapmierināja autortiesību turētājus, un tika izveidota jauna komanda. 2014. un 2015. gadā filmas budžetā ar Saeimas lēmumu tika iekļauti vēl 200 tūkstoši eiro katru gadu, bet nākamajos divos gados vēl pa 467,5 tūkstošiem eiro. Plānotais filmas budžets bija 2,1 miljoni eiro, filmēšanu bija plānots uzsākt 2017. gada pavasarī. Šī filmu veidotāju griešanās pēc finansējuma pie Saeimas, apejot Nacionālā kino centra konkursus, izsauca nepatiku citu filmu veidotājos un daļā Saeimas deputātu, to kritizēja arī Valsts kontrole, tomēr šim piemēram jau sekojuši arī daži citi filmu veidotāji.

## Atsauces

## Ārējās saites
*   
*
2019. gada Omloop Het Nieuwsblad

**2019. gada ''Omloop Het Nieuwsblad*** bija [[šosejas riteņbraukšana]]s viendienas sacensības, kas notika 2. martā. Tā bija 74. reize, kad notika *Omloop Het Nieuwsblad* sacensības un tās bija ceturtās sacensības [[2019. gada UCI Pasaules tūre]]s kalendārā.

Sacensībās uzvarēja [[Čehija]]s sportists [[Zdeņeks Štibars]] (**).

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, visas *UCI WorldTeam* komandas tika ielūgtas, bet tām nebija obligāti jāpiedalās. Sacensībās piedalījās visas astoņpadsmit *WorldTeam'' komandas. Tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Starta saraksts

## Atsauces

## Ārējās saites

* 
*
Supaplex

thumb|Daļa no ekrānšāviņa ar spēles elementiem.
***Supaplex*** ir puzles datorspēle, to izstrādājuši Filips Jespersens un Mihaels Štops, divi studenti no Šveices. Spēli  izdeva *Digital Integration*. Tā balstās uz *[[Boulder Dash]]*. Spēle sastāv no 111 līmeņiem, bet ir pieejami arī neoficiāli līmeņi.

Spēles autori ir to pasludinājuši par bezmaksas programmatūru. Pastāv *Megaplex*, neoficiāla spēles versija *[[Microsoft Windows]]*.

## Ārējās saites
* ''Supaplex'' vietnē *[[Internet Archive]]* *Software Library: MS-DOS Games* (emulēta tīmekļa pārlūkā)
Metropoles opera

thumb|Metropoles operas nams
**Metropoles opera** () ir operteātris Ņujorkā, ASV. Metropoles operas nams atrodas Linkolna centrā, ar aptuveni 3800 sēdvietām tas ir lielākais operteātra nams pasaulē.

Metropoles opera dibināta 1880. gadā, pašreizējā atrašanās vietā atrodas kopš 1966. gada. Šī ir lielākā klasiskās mūzikas organizācija Ziemeļamerikā. Katru sezonu (no septembra līdz maijam) tiek sagatavotas 27 plaša repertuāra operas. 2015.—2016. gada sezonā tika parādītas 25 operu 227 izrādes.

No latviešiem Metropoles operā dziedājuši Elīna Garanča, Kristīne Opolais, Aleksandrs Antoņenko, Marina Rebeka.

## Atsauces

## Ārējās saites

*
Harku muiža

**Harku muiža** () ir vēsturiskās muižas komplekss Igaunijā, Harju apriņķa, Harku pagastā. 

## Vēsture
Harku muiža () zināma no 1372. gada. Kalpoja kā Tallinas vicekomtura rezidence. 1679. gadā to nopirka Ikskilu dzimta un 18. gadsimta sākumā iesāka būvēt baroka stila pili. Ziemeļu kara laikā 1710. gadā šeit tika parakstīts Igaunijas bruņniecības kapitulācijas līgums starp Krieviju un Zviedriju, kas lika pamatus Baltijas provinču īpašajam stāvoklim Krievijas impērijā turpmāko 200 gadu laikā. 1755. gadā muižu nopirka Budbergi  un pārbūvēja to klasicisma stilā. 1875. gadā tā kļuva Ungernu-Šternbergu īpašums. Līdz Igaunijas agrārajai reformai muiža vēl vairākkārt mainīja īpašniekus. Starp pasaules kariem šeit tika ierīkota nepilngadīgo likumpārkāpēju kolinija, bet pēc no 1957. gada šeit atradās Igaunijas Eksperimentālās bioloģijas institūts. Ap muižas kungu māju ierīkots muižas parks.

## Ārējās saites
*
Aizpure

**Aizpure** ir apdzīvota vieta Tukuma novada Smārdes pagastā. Izvietojusies pagasta vidusdaļā  no pagasta centra Smārdes un  no Rīgas. 

Apdzīvotā vieta veidojusies ap bijušās Aizpures pusmuižas *(Aispurn)* centru. No 1945. līdz 1954. gadam Aizpures ciema padomes centrs.

## Atsauces
Dzintars Dreibergs

**Dzintars Dreibergs** (dzimis ) ir latviešu režisors un kinoproducents. Ieguvis Lielā Kristapa balvu kategorijā "Labākais spēlfilmas režisors" (2020).

## Biogrāfija
2002. gadā absolvējis Rīgas Ekonomikas augstskolu un ieguvis bakalaura grādu uzņēmējdarbībā un finansēs. 2004. gadā pabeidzis maģistra studijas uzņēmējdarbībā un finansēs. Strādājis par vecāko revidentu, kā arī par mārketinga direktoru.

2005. gadā iestājies Latvijas Kultūras akadēmijas kinorežijas maģistrantūrā. 2006. gadā pārgājis uz kinorežijas maģistrantūru Baltijas Filmu un mediju skolā. Piedalījies dažādos ar filmām saistītos semināros.

2005. gadā sācis filmēt mūzikas videoklipus, montēt dažādus TV raidījumus, kā arī asistēt filmēšanas laukumos. Vēlāk sācis veidot dažādas filmas, tajā skaitā "Vīrietis akvārijā", "Ledusskapis", "Nāc ar mani padejot", kā arī *[[Dushechka]]*, ko 2007. gadā nominēja Lielā Kristapa balvai kategorijā "Labākā studentu filma".

Dreiberga režisētā filma "Dvēseļu putenis" saņēma sešas 2020. gada Lielā Kristapa balvas, tai skaitā, par labāko pilnmetrāžas spēlfilmu. Dreibergs saņēma balvu par labāko spēlfilmas režiju.

2025. gadā iznāca Dreiberga režisētā un producētā filma "Tīklā. TTT leģendas dzimšana" par Latvijas sieviešu basketbola klubu Rīgas TTT.

## Privātā dzīve
Bērnībā pavadījis vasaras un šobrīd dzīvo Ādažu novada Carnikavas pagasta Garupē.

## Atsauces

## Ārējās saites
Ieva Roze

**Ieva Roze** (dzimusi , mirusi ) bija latviešu dzejniece.

Dzimusi Rīgā, viņas tēvs bija elektromehāniķis, bet māte ķīmiķe. Līdz 8. klasei mācījās Rīgas 5. vidusskolā, pēc tam pārgāja uz Rīgas 69. vidusskolu.
1985. gadā Ieva Roze piedalījās skolēnu radošajā literārajā nometnē "Aicinājums", Māra Melgalva vadībā, kur jau parādījās viņas dzejnieces talants.
Pirmais dzejolis tika publicēts laikrakstā "Pionieris" 1986. gadā. Viņas dzīves laikā tika izdots viens dzejoļu krājums — "No vienas tumsības otrā". 1994. gadā tika izdots krājums "Dzeja". 2000.gadā izdota dzejoļu izlase *Pilnais mērs*, kurā iekļauti arī daudzi jaunatrasti, iepriekš nezināmi Ievas Rozes dzejoļi. Ar viņas vārdiem komponēja mūziku Imants Kalniņš. Vairākas dziesmas iekļautas grupas "Autobuss debesīs" albumā "Logs puspavērts".

Visu mūžu cīnījusies ar garīga rakstura saslimšanu. Izdarījusi pašnāvību 1991. gada 9. novembrī. Apbedīta Rīgas Meža kapos.

## Atsauces
2019. gada Strade Bianche

**2019. gada ''Strade Bianche*** bija [[šosejas riteņbraukšana]]s viendienas sacensības, kas notika 9. martā. Tā bija 13. reize, kad notika *Strade Bianche* sacensības un tās bija piektās sacensības [[2019. gada UCI Pasaules tūre]]s kalendārā.

Sacensībās uzvarēja [[Žiljēns Alafilips]] (**), apsteidzot [[Jakobs Fūglsangs|Jakobu Fūglsangu]] un [[Vauts van Ārts|Vautu van Ārtu]].

== Komandas ==
Tā kā šīs sacensības [[UCI Pasaules tūre]]s kalendāram tika pievienotas tikai 2017. gadā, tad tika ielūgtas visas *UCI WorldTeam* komandas, bet dalība nebija obligāta. Tomēr tāpat kā [[2018. gada Strade Bianche|iepriekšējā gadā]] pilnīgi visas astoņpadsmit *WorldTeam'' komandas izvēlējās piedalīties. Piedalījās arī trīs UCI profesionālās kontinentālās komandas, veidojot 21 komandas pelotonu.

## Rezultāti

## Starta saraksts

## Atsauces

## Ārējās saites

* 
*
Vecā dārza noslēpums

**"Vecā dārza noslēpums"** ir Latvijas pilnmetrāžas spēlfilma. Filmas režisori ir Olafs Okonovs un Gunita Groša. Filma veidota kā piedzīvojumu stāsts visai ģimenei.

Filmas pirmizrāde notika , bet Latvijas kinoteātros to sāka demonstrēt no .

## Atsauces
Baltās zeķbikses

**„Baltās zeķbikses”** () ir mūsdienu teika par blondām un baltā apģērbā tērptām Baltijas valstu snaiperēm, kas kopš 1990. gadu beigām esot piedalījušās dažādos bruņotos konfliktos pret Krievijas spēkiem. Tās pirmsākumi meklējami Pirmajā Čečenijas karā, bet vēlāk par tām ziņots arī Otrajā Čečenijas karā, Krievijas—Gruzijas karā, Kirgizstānas 2010. gada revolūcijā un Krievijas—Ukrainas karā.

2008. gadā Krievijas Ģenerālprokuratūras izmeklēšanas komitejas vadītājs Aleksandrs Bastrikins apgalvoja, ka viņam esot pierādījumi, ka Gruzijas pusē augusta piecu dienu karā esot karojuši NATO algotņi, tostarp arī kāda snaipere no Latvijas. Gruzijas Nacionālās drošības padomes sekretārs Kaha Lomaija Bastrikina apgalvojumus noraidīja kā pilnīgi absurdus.

2010. gadā Krievijas Valsts Domes deputāts Antons Beļakovs apgalvoja, ka Kirgizstānas 2010. gada revolūcijas laikā „snaiperi no Baltijas” esot šāvuši uz cilvēkiem, kas bija sapulcējušies laukumā pie parlamenta ēkas, nogalinot 8 cilvēkus.

## Atsauces
Saspiežamība

thumb|Deformācija ārējā spiediena rezultātā
**Saspiežamība** ir fizikāla īpašība, kas raksturo vielas spēju mainīt savu tilpumu ārēja, no visām pusēm vienāda spiediena iedarbībā. Saspiežamību izmanto termodinamikā, hidrodinamikā, aerodinamikā un Zemes zinātnēs.

## Saspiežamības koeficients
Saspiežamības koeficients ir saspiežamības skaitliskā vērtība. Vienkāršā formā to var pierakstīt:

\beta =-\frac{1}{V}\frac{\partial V}{\partial p}

kur \beta - saspiežamības koeficients; V - tilpums; p - spiediens

Formulā izmantota mīnusa zīme, jo biežākajā gadījumā tas dod pozitīvu iznākumu, kad, palielinoties spiedienam, mazinās tilpums. 

Saspiežamības koeficients ir apgriezta vērtība tilpuma elastības modulim.

## Atsauces

## Ārējās saites
2019. gada Milāna—Sanremo

**2019. gada Milāna—Sanremo** bija šosejas riteņbraukšanas viendienas sacensības, kas notika 23. martā. Tā bija 110. reize, kad notika Milāna—Sanremo sacensības un tās bija astotās sacensības 2019. gada UCI Pasaules tūres kalendārā.

Sacensībās uzvarēja Francijas sportists Žiljēns Alafilips (**'), apsteidzot [[Olivers Nāsens|Oliveru Nāsenu]] (**') un Mihalu Kvjatkovski (**).

## Komandas
Tā kā Milāna—Sanremo bija UCI Pasaules tūres sacensības, visas 18 UCI *WorldTeam* komandas tika ielūgtas un dalība tām bija obligāta. Papildus tika uzaicinātas septiņas UCI profesionālās kontinentālās komandas, veidojot 25 komandu pelotonu.

## Rezultāti

## Starta saraksts

## Atsauces

## Ārējās saites

* 
*